## Pravilnik o postupki ocjenjivanja stručne osposobljenosti osoba za rad u savjetovalištima za zaštitu potrošača

### NN 106/2004 (30.7.2004.), Pravilnik o postupki ocjenjivanja stručne osposobljenosti osoba za rad u savjetovalištima za zaštitu potrošača

# MINISTARSTVO GOSPODARSTVA, RADA I PODUZETNIŠTVA

2065

Na temelju članka 102. stavka 4. Zakona o
zaštiti potrošača (»Narodne novine«, broj 96/03) ministar gospodarstva, rada i
poduzetništva

## PRAVILNIK

### O POSTUPKU OCJENJIVANJA STRUČNE OSPOSOBLJENOSTI OSOBA ZA RAD U SAVJETOVALIŠTIMA ZA ZAŠTITU POTROŠAČA

1. OPĆE ODREDBE

Članak 1.

Ovim Pravilnikom
uređuje se postupak ocjenjivanja stručne osposobljenosti osoba za rad u
savjetovalištima za zaštitu potro­šača.

Članak 2.

Zahtjev za ocjenu
stručne osposobljenosti djelatnika za rad u savjetovalištima podnose udruge za
zaštitu potrošača, osnivači savjetovališta, Ministarstvu gospodarstva, rada i
poduzetništva.

Ocjena stručne osposobljenosti djelatnika za rad
u savjetova­lištima utvrđivat će se polaganjem ispita.

Osobe koje su zatečene na poslovima stručnog
savjetovanja pri udrugama za zaštitu potrošača oslobađaju se polaganja ispita
iz stavka 2. ovoga članka, pod uvjetom da imaju najmanje visoku stručnu spremu
i najmanje 3 godine rada na poslovima savjetovanja na području zaštite
potrošača.

2. POVJERENSTVO

Članak 3.

Ispit se polaže pred Povjerenstvom o postupku
ocjenjivanja stručne osposobljenosti osoba za rad u savjetovalištima za zaštitu
potrošača (u daljnjem tekstu: Povjerenstvo) koje osniva ministar gospodarstva,
rada i poduzetništva. Povjerenstvo se sastoji od osamnaest članova, od kojih
četiri člana predlaže ministar gospodarstva, rada i poduzetništva, dva člana su
predstavnici udruga za zaštitu potrošača, a preostali članovi su neovisni
stručnjaci za pojedina područja iz članka 4. stavak 1. ovog Pravilnika.

Povjerenstvo ima predsjednika koje iz redova
Povjerenstva imenuje ministar gospodarstva, rada i poduzetništva.

Povjerenstvo ima tajnika kojeg imenuje ministar
gospodarstva, rada i poduzetništva.

Mandat članova Povjerenstva traje četiri godine
istekom kojeg mogu biti ponovno imenovani.

Članove Povjerenstva može razriješiti ministar
gospodarstva, rada i poduzetništva prema istom postupku prema kojem su
imenovani.

Članak 4.

Članovi Povjerenstva stručnjaci su visoke stručne
spreme ekonomskog i pravnog smjera s poznavanjem problema vezanih uz područje
zaštite potrošača, te stručnjaci za područje zdravlja, trgovine, financija,
osiguranja i područja javnih usluga sukladno odredbi članka 22. Zakona o
zaštiti potrošača.

Za provođenje postupka ispitivanja imenuje se
ispitna komisija koja se sastoji od tri člana: predstavnika Ministarstva
gospodarstva, rada i poduzetništva, predstavnika udruga za zaštitu po­tro­šača
i stručnjaka za određeno područje.

Sastav i broj pojedinih ispitnih komisija
određuje predsjednik Povjerenstva, ovisno o broju prijavljenih kandidata,
vodeći računa da su u svakom povjerenstvu zastupljeni stručnjaci iz stav­ka 1.
ovoga članka.

Članak 5.

Ispitna komisija obavlja sljedeće poslove:

– utvrđuje liste kandidata,

– utvrđuje ispunjenje uvjeta za pristupanje
ispitu,

– utvrđuje identitet kandidata koji pristupa
ispitu,

– utvrđuje raspored pojedinih dijelova ispita,

– provodi ispite i ocjenjuje kandidate,

– utvrđuje opći uspjeh kandidata.

Članak 6.

Predsjednik Povjerenstva obavlja sljedeće
poslove:

– predsjedava sastancima Povjerenstva,

– potpisuje liste za pristup ispitu,

– određuje vrijeme i mjesto održavanja ispita,

– organizira pripreme za polaganje ispita,

– odgovoran je za poštivanje zakonskih propisa u
toku provođenja ispita,

– organizira poslove i daje zaduženja članovima
Povjerenstva,

– obavlja i druge poslove određene propisima.

Članak 7.

Tajnik povjerenstva obavlja sljedeće poslove:

– zaprima prijave kandidata za ispit,

– vodi zapisnik o tijeku polaganja ispita za
svakog kandidata posebno,

– vodi evidenciju o položenim ispitima,

– obavlja i sve ostale administrativno-tehničke
poslove za rad Povjerenstva.

3. VRSTE ISPITA

Članak 8.

Ispit se sastoji od pismenog i usmenog dijela, a
polaže se:

1. opći dio

2. posebni dio.

Kandidat polaže ispit iz općeg dijela i posebnog
dijela za područje za koje se stručno osposobljava.

Članak 9.

Ispit obuhvaća materiju iz sljedećih propisa i
to za:

OPĆI DIO

• Ustav Republike Hrvatske (»Narodne novine«,
broj 41/01–  pročišćen tekst, 55/01)

• Zakon o zaštiti potrošača (»Narodne novine«,
broj 96/03)

• Zakon
o obveznim odnosima (»Narodne novine«, broj 29/78, 39/85, 46/85, 57/89, 53/91,
73/91, 111/93, 3/94, 107/95, 7/96, 91/96, 112/99 i 88/01)

• Zakon
o općem upravnom postupku (»Narodne novine«, broj 53/91)

• Zakon
o pravu na pristup informacijama (»Narodne novine«, broj 172/03)

• Zakon
o zaštiti tajnosti podataka (»Narodne novine«, broj 108/96)

• Zakon
o normizaciji (»Narodne novine«, broj 55/96, 158/03 i 163/03)

• Zakon
o mjeriteljstvu (»Narodne novine«, broj 163/03 i 194/03)

• Zakon
o trgovačkim društvima (»Narodne novine«, broj 111/93, 34/99, 52/00 i 118/03)

• Stečajni
zakon (»Narodne novine«, broj 44/96, 161/98, 29/99, 129/00, 123/03 i 197/03)

• Ovršni
zakon (»Narodne novine«, broj 57/96, 29/99, 42/00, 173/03 i 194/03)

• Zakon
o obrtu (»Narodne novine«, broj 49/03 – pročišćen tekst)

• Zakon
o Državnom inspektoratu (»Narodne novine«, broj 76/99 i 96/03)

• Zakon
o općoj sigurnosti proizvoda (»Narodne novine«, broj 158/03)

• Zakon o tehničkim zahtjevima za proizvode i
ocjeni sukladnosti (»Narodne novine«, broj 158/03)

• Pravilnik o Sudu časti pri Hrvatskoj
gospodarskoj komori (»Narodne novine«, broj 62/02)

• Pravilnik o mirenju (»Narodne novine«, broj
81/02)

POSEBNI DIO

PODRUČJE TRGOVINE

• Zakon o trgovini (»Narodne novine«, broj 49/03
– pročišćeni tekst, 96/03, 103/03,170/03 i 55/04)

• Posebne uzance u trgovini na malo (»Narodne
novine«, broj 16/95)

• Zakon o elektroničkoj trgovini (»Narodne
novine«, broj 173/03)

PODRUČJE ELEKTRIČNE
ENERGIJE

• Zakon o energiji (»Narodne novine«, broj 68/01)

• Zakon
o tržištu električne energije (»Narodne novine«, broj 68/01)

• Zakon
o regulaciji energetskih djelatnosti (»Narodne novine«, broj 68/01 i 109/01)

• Zakon
o gradnji (»Narodne novine«, broj 175/03),

• Opći
uvjeti za isporuku električne energije (»Narodne novine«, broj 8/91, 61/92,
70/92, 78/93 i 81/97)

• Tarifni
sustav za usluge elektroenergetskih djelatnosti koje se obavljaju kao javne
usluge (»Narodne novine«, broj 101/02, 121/02 i 129/02)

PODRUČJE PLINA

• Zakon o tržištu plina (»Narodne novine«, broj
68/01)

• Tarifni sustav za dobavu prirodnog plina za
tarifne kupce (»Narodne novine«, broj 99/02)

• Pravilnik o distribuciji plina (»Narodne
novine«, broj 104/02)

• Zakon o gradnji (»Narodne novine«, broj 175/03)

PODRUČJE JAVNIH TELEKOMUNIKACIJSKIH USLUGA

• Zakon o telekomunikacijama (»Narodne novine«,
broj 122/03, 158/03, 177/03 i 60/04)

• Zakon
o Hrvatskoj televiziji (»Narodne novine«, broj 25/03)

• Pravilnik
o javnim telekomunikacijama u nepokretnoj mreži (»Na­rodne novine«, broj 58/95
i 85/01)

• Pravilnik
o javnim telekomunikacijama u pokretnoj mreži (»Narodne novine«, broj 58/95)

• Pravilnik
o naknadi za uporabu radijskih frekvencija i načinu plaćanja (»Narodne novine«,
broj 88/01 i 24/02)

PODRUČJE POŠTA

• Zakon o pošti (»Narodne novine«, broj 172/03 i
15/04)

• Pravilnik o pošti (»Narodne novine«, broj
37/95, 89/95 i 5/96)

• Pravilnik o općim uvjetima za obavljanje
poštanskih usluga (»Narodne novine«, broj 37/95)

PODRUČJE PRIJEVOZA

• Zakon o prijevozu u cestovnom prometu (»Narodne
novine«, broj 26/03)

• Zakon o željeznici (»Narodne novine«, broj
123/03, 194/03 i 30/04)

• Zakon o ugovorima o prijevozu u željezničkom
prometu (»Narodne novine«, broj 87/96)

• Zakon o komunalnom gospodarstvu (»Narodne
novine«, broj 26/03 i 82/04)

PODRUČJE VODA

• Zakon o vodama (»Narodne novine«, broj 107/95)

• Zakon o zaštiti prirode (Poglavlje o vodama),
(»Narodne novine«, broj 162/03)

• Zakon o financiranju vodnoga gospodarstva
(»Narodne novine«, broj 107/95, 19/96 i 88/98)

• Zakon o komunalnom gospodarstvu (»Narodne
novine«, broj 26/03 i 82/04)

• Pravilnik o obračunavanju naknade za zaštitu
voda (»Narodne novine«, broj 62/00)

• Pravilnik o obračunavanju i plaćanju naknade za
korištenje voda (»Narodne novine«, broj 29/01)

• Zakon o otpadu (»Narodne novine«, broj 151/03)

PODRUČJE ZDRAVSTVA

• Zakon o sanitarnoj inspekciji (»Narodne
novine«, broj 27/99)

• Zakon o hrani (»Narodne novine«, broj 117/03,
130/03 i 48/04)

• Zakon o zaštiti prirode (GMO), (»Narodne
novine«, broj 162/03 – točka 6. glava 13. i 14.)

• Zakon o veterinarstvu (»Narodne novine«, broj
70/97, 105/01 i 172/03)

• Zakon o otpadu (»Narodne novine«, broj 151/03)

PODRUČJE FINANCIJA

• Zakon o bankama (»Narodne novine«, broj 84/02)

• Zakon o štedno-kreditnim zadrugama (»Narodne
novine«, broj 84/02)

• Zakon o kamatama (»Narodne novine«, broj 94/04)

• Uredba o visini stope zatezne kamate (»Narodne
novine«, broj 72/02)

PODRUČJE OSIGURANJA

• Zakon o osiguranju (»Narodne novine«, br.
46/97, 116/99 i 11/02)

• Zakon o posredovanju i zastupanju u osiguranju
(»Narodne novine«, broj 27/99)

PODRUČJE UGOSTITELJSTVA I TURIZMA

• Zakon o turističkoj djelatnosti (»Narodne
novine«, broj 8/96, 19/96 i 76/98)

• Pravilnik o minimalno-tehničkim uvjetima i
načinu pružanja putničkih agencija (»Narodne novine«, broj 62/96, 78/96 i
75/97)

• Zakon o ugostiteljskoj djelatnosti (»Narodne
novine«, broj 49/03 – pročišćen tekst, 117/03)

4.
PRIJAVA ISPITA

Članak 10.

Ispit se prijavljuje pisanim putem i to
najkasnije 15 dana prije određenog roka ispita.

Uz prijavu za ispit kandidati prilažu dokaz o
uplati troškova polaganja ispita, u iznosu od 1.200,00 kn.

Troškovi ispita za
ponavljanje iznose 600,00 kn.

Novčana sredstva iz
stavka 2. i 3. ovog članka, uplaćuju se na poseban račun Ministarstva
gospodarstva, rada i poduzetništva broj 239001-1100016120 poziv na broj 02 280
kod Hrvatske poštanske banke.

Novčana sredstva
prikupljena uplatama za polaganje ispita o stručnoj osposobljenosti za rad u
savjetovalištima za zaštitu potrošača, upotrijebit će se za isplatu naknada
članovima ispitne komisije i tajniku, te za naknadu materijalnih troškova
nastalih u vezi s polaganjem ispita.

Članak 11.

Prijavnica za polaganje
ispita o stručnoj osposobljenosti za rad u savjetovalištima za zaštitu
potrošača podnosi se tajniku Povjerenstva, na obrascu koji je sastavni dio ovog
Pravilnika (OBRAZAC SO-1).

Članak 12.

Povjerenstvo je dužno
uputiti kandidatima pisani poziv za pristupanje ispitu najkasnije sedam dana
prije početka ispita.

5. ROKOVI ZA POLAGANJE ISPITA

Članak 13.

Rok za polaganje ispita utvrđuje predsjednik
Povjerenstva.

Utvrđeni rok za polaganje ispita objavljuje se u
dnevnom tisku.

6. MJESTO POLAGANJA ISPITA

Članak 14.

Mjesto polaganja ispita je Ministarstvo
gospodarstva, rada i poduzetništva.

7. POLAGANJE ISPITA

Članak 15.

Ispit se polaže na hrvatskom jeziku.

Članak 16.

Prije polaganja ispita ispitna komisija utvrđuje
identitet kandidata i daje obavijest o tijeku ispita.

7.1. Pismeni dio
ispita

Članak 17.

Pismeni dio ispita o
stručnoj osposobljenosti za rad u sa­vjeto­valištima za zaštitu potrošača
sastoji se od izrade pisane zadaće u okviru odgovarajućih poslova za koje se
osoba ospo-
sobljava, odnosno za poslove koje će obavljati osoba koja polaže ispit.

Izrada pisane zadaće
traje tri sata.

Izrađene pismene zadaće
pregledava i ocjenjuje ispitna komisija.

7.2. Usmeni dio

Članak 18.

Usmeni dio ispita sastoji se iz provjere znanja
prema propisima iz članka 9. ovog Pravilnika.

Na usmenom dijelu ispita pitanja postavljaju svi
članovi ispitne komisije iz članka 4. stavka 1. ovog Pravilnika.

Za vrijeme trajanja usmenog dijela ispita
Komisija vodi Listu ispitanika za polaganje ispita o stručnoj osposobljenosti
osoba za rad u savjetovalištima za zaštitu potrošača na obrascu koji je
sastavni dio ovog Pravilnika (OBRAZAC SO-2).

7.3. Odustajanje od ispita i narušavanje reda

Članak 19.

Kandidat koji bez opravdanog razloga ne pristupi
ispitu ili u tijeku ispita odustane od daljnjeg polaganja, ocjenjuje se kao da
ispit nije položio.

Ako je kandidat iz opravdanog razloga spriječen
pristupiti ispitu, mora to prijaviti Povjerenstvu najkasnije 48 sati prije
početka ispita.

Članak 20.

U slučaju narušavanja reda u toku održavanja
ispita, kao i pri pokušaju ili izvršenju prijevare polaznik će se udaljiti s
ispita i ispit se zaključuje s ocjenom »nije položio«.

8. UTVRĐIVANJE USPJEHA NA ISPITU

 Članak
21.

Nakon polaganja ispita ispitni rezultati
ocjenjuju se ocjenom »položio-la« ili »nije položio-la«.

Članak 22.

Obavijest o položenom odnosno nepoloženom ispitu
potpisuje predsjednik Povjerenstva, a dostavlja se kandidatu najkasnije sedam
dana nakon ispita na obrascu koji je tiskan uz ovaj Pravil­nik i čini njegov sastavni
dio (OBRAZAC SO-3).

Članak 23.

O položenom ispitu svakom kandidatu izdaje se
Uvjerenje o položenom ispitu o stručnoj osposobljenosti za rad u savjeto­valištima
za zaštitu potrošača najkasnije trideset dana nakon ispita na obrascu koji je
tiskan uz ovaj Pravilnik i čini njegov sa-
stavni dio (OBRAZAC SO-4).

Uvjerenje potpisuje ministar gospodarstva, rada
i poduzet­ništva.

Članak 24.

Upisnik o izdanim uvjerenjima o položenom ispitu
o stručnoj osposobljenosti za rad u savjetovalištima za zaštitu potrošača (u
daljnjem tekstu: Upisnik), vodi se u Ministarstvu gospodarstva, rada i
poduzetništva prema obrascu Upisnika koji je tiskan uz ovaj Pravilnik i čini
njegov sastavni dio (OBRAZAC SO-5).

Upisnik se vodi u obliku knjige koju posebno
ovjerava Ministarstvo gospodarstva, rada i poduzetništva.

Članak 25.

Kandidat koji nije zadovoljan uspjehom na
ispitu, ima pravo prigovora u roku sedam dana od primitka obavijesti o
nepoloženom ispitu.

Prigovor na odluku ispitne komisije o uspjehu na
ispitu podnosi se u pisanom obliku predsjedniku Povjerenstva.

Odluku o ponavljanju ispita ili jednoga njegovog
dijela pred­sjednik Povjerenstva donosi u roku od sedam dana od primitka
prigovora.

9. PONAVLJANJE ISPITA

Članak 26.

Kandidat koji nije
položio ispit ima pravo ponavljanja.

Ispit ili njegov dio
mogu se ponavljati samo pred ispitnom komisijom u izmijenjenom sastavu.

Ukoliko je kandidat
položio samo pismeni dio ispita, a nije zadovoljio na usmenom dijelu na
sljedećem roku polaže samo usmeni dio ispita.

Rok za ponavljanje u
redovitom slučaju iznosi dva mjeseca.

Nakon polaganja ispita
u drugom roku u slučaju nepolože­nog ispita kandidat gubi pravo daljnjeg
polaganja.

Članak 27.

O tijeku polaganja
ispita vodi se zapisnik za svakog kandidata posebno prema obrascu zapisnika
koji je tiskan uz ovaj Pravil­nik i čini njegov sastavni dio (OBRAZAC SO-6).

U zapisnik se unose svi
podaci od značaja za tijek ispita kao i ocjena.

Zapisnik vodi i
potpisuje predsjednik Komisije.

Članak 28.

Tajnik povjerenstva
vodi evidenciju o položenim ispitima.

Evidencija iz stavka 1.
ovog članka sastoji se od:

– prijavnice za ispit o
stručnoj osposobljenosti,

– potvrde o uplatama
troškova ispita,

– liste prijavljenih
kandidata,

– zapisnika o ispitima
o stručnoj osposobljenosti,

– uvjerenja o stručnoj
osposobljenosti.

10. ZAVRŠNE ODREDBE

Članak 29.

Uvjete za rad komisije
osigurava Ministarstvo gospodarstva, rada i poduzetništva.

Predsjednik, članovi
komisije i tajnik imaju pravo na naknadu za održavanje ispita radi ocjene
stručne osposobljenosti djelatnika za rad u savjetovalištima, na temelju odluke
koju donosi ministar gospodarstva, rada i poduzetništva.

Članak 30.

Ovaj Pravilnik stupa na
snagu osmog dana od dana objave u »Narodnim novinama«.

Klasa: 330-01/04-01/142
Urbroj: 526-05-04-4
Zagreb, 19. srpnja 2004.

Ministar
gospodarstva,
rada i poduzetništva
**Branko** **Vukeli****ć,** v. r.

if !supportEmptyParas endif

if !supportEmptyParas endif

![](dodatni/349589.gif)
![](dodatni/349590.gif)
![](dodatni/349591.gif)
![](dodatni/349592.gif)
![](dodatni/349593.gif)
![](dodatni/349594.gif)
![](dodatni/349595.gif)

Pravilnik, NN 106/2004-2065
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)